## Odluka o rodovima, službama, strukama i njihovim specijalnostima

### NN 128/2013 (23.10.2013.), Odluka o rodovima, službama, strukama i njihovim specijalnostima

MINISTARSTVO OBRANE

2785

Na temelju članka 41. stavka 4. Zakona o obrani (»Narodne novine«, br. 73/13) na prijedlog načelnika Glavnog stožera Oružanih snaga Republike Hrvatske, donosim

ODLUKU

O RODOVIMA, SLUŽBAMA, STRUKAMA I NJIHOVIM SPECIJALNOSTIMA

I.

(1) Ovom Odlukom utvrđuje se podjela Oružanih snaga Republike Hrvatske (u daljnjem tekstu: Oružane snage) na rodove, službe, struke te se definiraju specijalnosti u rodovima, službama i strukama i funkcionalna područja rada i razvoja karijere dočasnika i časnika u Oružanim snagama.

(2) Rodovi, službe, struke i njihove specijalnosti ugrađeni su u grane Oružanih snaga.

II.

(1) Rodovi su dijelovi Oružanih snaga namijenjeni i osposobljeni za provedbu operacija svakom rodu svojstvenim oružnim ili neoružnim sustavima. Međusobno se razlikuju po opremi i naoružanju koji se koriste, doktrini uporabe te sadržajima školovanja i obuke.

(2) Rodovi Oružanih snaga su:

a) Borbeni rodovi – integriraju vatru i pokret djelujući na protivnika izravnom vatrom oružnih sustava, pri čemu su izloženi izravnoj vatri protivnika. Borbeni rodovi su:

– pješaštvo

– oklopništvo

– zrakoplovstvo

– pomorstvo.

b) Rodovi borbene potpore – djeluju na protivnika neizravnom vatrom, osiguravaju pokretljivost i protupokretljivost borbenih rodova, provode posebne oblike djelovanja neoružnim sustavima ili provode zaštitu manevarskim snagama u provedbi operacija. Rodovi borbene potpore su:

– topništvo

– protuzračna obrana

– inženjerija

– veza

– nuklearno-biološko-kemijska obrana (NBKO)

– motrenje i navođenje

– vojna policija

– vojno-obavještajni rod.

III.

(1) Službe su dijelovi Oružanih snaga namijenjeni pružanju borbene potpore kroz provođenje ključnih funkcija, aktivnosti i zadaća potrebnih za održivost svih elemenata snaga u provedbi operacija. Ključne funkcije, aktivnosti i zadaće uključuju: održavanje i popravljanje materijalno-tehničkih sredstava, opskrbu svim klasama materijala, skladištenje i rukovanje materijalno-tehničkim sredstvima, zdravstvenu skrb, kretanje i transport te graditeljsko održavanje zahtijevane borbene moći snaga tijekom dostizanja njihovih ciljeva.

(2) Službe su:

– tehnička

– intendantska

– zdravstvena

– prometna

– graditeljska.

IV.

(1) Struke su dijelovi Oružanih snaga koji provode funkcije, aktivnosti i zadaće koje u pravilu nisu izravno vezane uz oružanu borbu.

(2) Struke su:

– pravna

– glazbena

– geoinformacijska

– psihološka

– financijska

– kineziološka

– dušobrižništvo.

V.

Specijalnosti u rodovima Oružanih snaga su:

a) U pješaštvu:

– opća

– streljačka

– minobacačka

– protuoklopna

– mehanizirana.

b) U oklopništvu:

– opća

– tenkovska

– oklopno-mehanizirana.

c) U zrakoplovstvu:

– opća pilotska

– navigatorska.

d) U pomorstvu:

– opća

– topničko-raketna

– podmorničko-protupodmornička

– minska-protuminska

– brodsko-navigacijska.

e) U topništvu:

– opća

– topničko-haubička

– raketna

– računateljska

– topografska

– topničko-izvidnička.

f) U protuzračnoj obrani:

– opća

– topnički PZO

– raketni PZO.

g) U inženjeriji:

– opća

– pionirska

– pontonirsko-amfibijska

– mosna

– strojno-graditeljska.

h) U vezi:

– opća

– radijska

– komunikacijska

– informatička.

i) U nuklearno-biološko-kemijskoj obrani (NBKO):

– opća

– izvidnička NBKO

– dekontaminacijska

– laboratorijska.

j) U motrenju i navođenju:

– opća

– operatorsko-motriteljska

– kontrola leta-navođenje.

k) U vojnoj policiji:

– opća

– temeljna

– prometna

– kriminalistička.

l) U vojno-obavještajnom:

– opća

– elektroničko izviđanje i djelovanje

– ljudski izvori

– slikovne tehničke discipline

– otvoreni izvori

– dubinsko izviđanje.

VI.

Specijalnosti u službama Oružanih snaga su:

a) U tehničkoj:

– naoružanje

– mototehnika

– klasična ubojna sredstva (UbS)

– goriva i maziva

– brodska pogonska postrojenja

– brodski elektrotehnički sustavi

– brodski elektronički sustavi

– zrakoplov i motor

– zrakoplovno naoružanje (ZN)

– zrakoplovni instrumenti, radio i elektronika (IRE)

– rakete i raketni sustavi

– informacijsko-komunikacijski sustavi

– radarski sustavi.

b) U intendantskoj:

– prehrambeno-tehnološka

– tekstilno-tehnološka

– hidrotehnička.

c) U zdravstvenoj:

– opća medicinska

– zdravstveno-tehničarska

– stomatološka

– veterinarska

– farmaceutska.

d) U prometnoj:

– opća.

e) U graditeljskoj:

– opća.

VII.

Specijalnosti u strukama Oružanih snaga su:

a) U pravnoj:

– opća.

b) U glazbenoj:

– opća

– instrumentalna.

c) U geoinformacijskoj:

– opća

– geoinformatička

– geodetska

– geografska

– meteorološka.

d) U psihološkoj:

– opća.

e) U financijskoj:

– opća

– plansko-analitička.

f) U kineziološkoj:

– opća.

g) U dušobrižničkoj:

– opća.

VIII.

(1) Funkcionalna područja rada i razvoja karijere dočasnika i časnika u Oružanim snagama koja u sadržaju djelatnosti zahtijevaju specijalizirana znanja i sposobnosti koja nisu obuhvaćena podjelom poslova po rodovima, službama, strukama i njihovim specijalnostima su:

– upravljanje osobljem

– obavještajno-sigurnosno područje

– operativno planiranje

– logistika

– obrambeno planiranje

– komunikacijsko-informacijski sustavi

– obuka i školovanje

– upravljanje financijskim resursima

– civilno-vojna suradnja (CIMIC).

IX.

U skladu s ovom Odlukom načelnik Glavnog stožera Oružanih snaga utvrdit će brojčano-slovne oznake za rodove, službe, struke i njihove specijalnosti te funkcionalna područja.

X.

Ustrojstvene jedinice Ministarstva obrane zadužene za informacijski sustav personalnog upravljanja (IS PU) u skladu sa zahtjevom načelnika Glavnog stožera Oružanih snaga prilagodit će bazu prema novom sustavu brojčano-slovnih oznaka.

XI.

Danom stupanja na snagu ove Odluke prestaje važiti Odluka o rodovima, službama, strukama i njihovim specijalnostima (»Narodne novine«, br. 134/07, 50/09, 146/10 i 68/13).

XII.

Ova Odluka stupa na snagu osmoga dana od dana objave u »Narodnim novinama«.

Klasa: 023-03/13-03/1

Urbroj: 512-01-13-584

Zagreb, 15. listopada 2013.

Ministar

Ante Kotromanović, v. r.

Odluka, NN 128/2013-2785